Երբ վերջապես նա բացեց աչքերը, տեսավ իր կողքին լողացող ճերմակ ամպիկներին, ովքեր կանչում էին. «Ողջո՜ւյն, քույրի՛կ»: «Քույրի՞կ,- զարմացավ նա:- Ինչպե՞ս սա կարող է լինել: Ես չէ՞ որ ընդամենը կեղտոտ ջրակույտ եմ: Ինչպե՞ս ես կարող էի հայտնվել այստեղ: Երևի արևահարվել եմ, և այս ամենը ինձ միայն թվում է»: Ամպերը ծիծաղեցին. «Արևը չորացրեց քեզ ամբողջովին, գոլորշիացար ու դարձար ամպ: Դու այլևս կեղտոտ անձրևաջուր չես, այլ հիասքանչ ճերմակ ամպիկ: Արի միասին լողանք երկնքով»: Եվ նրանք բոլորը միասին տոնական պտույտ կատարեցին երկնքով: